CELEX: 32021D0486
Language: el
Date: 2021-02-15 00:00:00
Title: Απόφαση (ΕΕ) 2021/486 του Συμβουλίου της 15ης Φεβρουαρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη γραπτή διαδικασία των συμμετεχόντων της τομεακής συμφωνίας σχετικά με τις εξαγωγικές πιστώσεις για αεροσκάφη πολιτικής αεροπορίας, του παραρτήματος III του Διακανονισμού περί των εξαγωγικών πιστώσεων οι οποίες τυγχάνουν δημόσιας στήριξης όσον αφορά την κοινή στάση σχετικά με τη μετάθεση της αποπληρωμής του αρχικού κεφαλαίου του δανείου

23.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/11
               
            
         ΑΠΟΦΑΣΗ (ΕΕ) 2021/486 ΤΟΥ ΣΥΜΒΟΥΛΙΟΥ
         της 15ης Μαρτίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη γραπτή διαδικασία των συμμετεχόντων της τομεακής συμφωνίας σχετικά με τις εξαγωγικές πιστώσεις για αεροσκάφη πολιτικής αεροπορίας, του παραρτήματος III του Διακανονισμού περί των εξαγωγικών πιστώσεων οι οποίες τυγχάνουν δημόσιας στήριξης όσον αφορά την κοινή στάση σχετικά με τη μετάθεση της αποπληρωμής του αρχικού κεφαλαίου του δανείου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Οι κατευθυντήριες γραμμές που περιλαμβάνονται στον Διακανονισμό περί των εξαγωγικών πιστώσεων οι οποίες τυγχάνουν δημόσιας στήριξης, συμπεριλαμβανομένης της τομεακής συμφωνίας για τις εξαγωγικές πιστώσεις για πολιτικά αεροσκάφη («τομεακή συμφωνία για τα αεροσκάφη»), που περιλαμβάνονται στο παράρτημα III αυτού, εφαρμόζονται στην Ευρωπαϊκή Ένωση δυνάμει του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου (1).
                  
               
                     (2)
                  
                  
                     Βάσει του άρθρου 28 της τομεακής συμφωνίας για τα αεροσκάφη, οι προτάσεις για κοινή στάση απευθύνονται στη Γραμματεία του Οργανισμού Οικονομικής Συνεργασίας και Ανάπτυξης.
                  
               
                     (3)
                  
                  
                     Η πανδημία της COVID-19 και η οφειλόμενη σε αυτή οικονομική κάμψη έχουν σοβαρό αντίκτυπο στον κλάδο της πολιτικής αεροπορίας, του οποίου οι επιχειρηματικές δραστηριότητες απειλούνται από τα βραχυπρόθεσμα προβλήματα ρευστότητας των αερομεταφορέων και από αγορές νέων αεροσκαφών και κινητήρων. Υπό το πρίσμα της τρέχουσας οικονομικής κάμψης και προκειμένου να μετριαστούν οι επιπτώσεις της, η Ένωση θα πρέπει να προτείνει κοινή στάση σχετικά με τη μετάθεση της αποπληρωμής του αρχικού κεφαλαίου του δανείου για αγοραστές νέων αεροσκαφών και κινητήρων (η «προτεινόμενη κοινή στάση»).
                  
               
                     (4)
                  
                  
                     Βάσει του μέρους 4, τμήμα 3, της τομεακής συμφωνίας για τα αεροσκάφη, οι συμμετέχοντες στην τομεακή συμφωνία αποφασίζουν με γραπτή διαδικασία επί της προτεινόμενης κοινής στάσης.
                  
               
                     (5)
                  
                  
                     Η προτεινόμενη κοινή στάση θα επιτρέψει στους αγοραστές νέων αεροσκαφών, όπως ορίζονται στο άρθρο 8 στοιχείο α) σημείο 1) της τομεακής συμφωνίας για τα αεροσκάφη, και στους αγοραστές εφεδρικών κινητήρων και ανταλλακτικών, όπως ορίζονται στο άρθρο 20 στοιχεία α), β) και γ) της τομεακής συμφωνίας, να αναστείλουν την αποπληρωμή του αρχικού κεφαλαίου του δανείου για 12 μήνες μετά την παράδοση των αγορασθέντων αγαθών ή, εάν πληρούνται ορισμένες προϋποθέσεις, για 18 μήνες μετά την παράδοση των αγορασθέντων αγαθών.
                  
               
                     (6)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης όσον αφορά την προτεινόμενη κοινή στάση στη γραπτή διαδικασία των συμμετεχόντων στην τομεακή συμφωνία για τα αεροσκάφη, δεδομένου ότι η κοινή στάση, αφού συμφωνηθεί, θα είναι δεσμευτική για την Ένωση και σε θέση να επηρεάσει με καθοριστικό τρόπο το περιεχόμενο του ενωσιακού δικαίου, ήτοι του κανονισμού (ΕΕ) αριθ. 1233/2011,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στη γραπτή διαδικασία των συμμετεχόντων στην τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας, που περιλαμβάνεται στο παράρτημα III του Διακανονισμού περί των εξαγωγικών πιστώσεων οι οποίες τυγχάνουν δημόσιας στήριξης όσον αφορά την κοινή στάση σχετικά με τη μετάθεση της αποπληρωμής του αρχικού κεφαλαίου του δανείου βασίζεται στο προτεινόμενο σχέδιο κοινής στάσης (*1).
         
         
            Άρθρο 2
            Η παρούσα απόφαση αρχίζει να ισχύει την ημερομηνία εκδόσεώς της.
         
         
            Βρυξέλλες, 15 Μαρτίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).
         
            (*1)  Βλέπε έγγραφο ST 5390/2021 στη διαδικτυακή θέση http://register.consilium.europa.eu.